Na podlagi 6. in 15. člena Statuta Občine 2 (Uradni list RS,  št. in Uradne objave Občine 2, št.) je Občinski svet Občine 2 na X. redni seji dne,… sprejel

P R A V I L N I K 
o sofinanciranju programov društev, organizacij in drugih posebnih skupin 
s področja družbenih dejavnosti, turizma, humanitarno-socialnih dejavnosti ter upokojenskih, invalidskih, veteranskih in ostalih društev


1. člen
S tem pravilnikom se določajo pogoji, merila, kriteriji ter postopki za dodelitev sredstev za izvedbo letnih programov društev, organizacij in drugih posebnih skupin s področja družbenih dejavnosti, turizma, humanitarno-socialnih dejavnosti ter upokojenskih, invalidskih, veteranskih in ostalih društev.

Sredstva  na osnovi sprejetih programskih nalog izvajalcem zagotavlja Občina 2 iz vsakoletnega proračuna.

Izvajanje programov se mora nanašati na območje Občine 2 oziroma na njene občane. 

2. člen

Izvajalci programov, ki se sofinancirajo na podlagi tega pravilnika, so organizacije, društva, združenja in zveze, ki so registrirane za izvajanje dejavnosti, opredeljenih v javnem razpisu.
3. člen
Izvajalci programov morajo izpolnjevati naslednje pogoje: 
· sedež v Občini 2, 
· urejena evidenca o članstvu in ostala dokumentacija, kot jo določa Zakon o društvih,
· ni neporavnanih obveznosti do Občine 2,  
· registracija in delovanje v trajanju najmanj enega leta, 
· zagotovljeni kadrovski, prostorski, materialni pogoji ter organizacijske možnosti za izvajanje in uresničevanje načrtovanih aktivnosti,
· redno dostavljanje poročil o realizaciji  letnih programov in letnih načrtov,  
· izdelana finančna konstrukcija s predvidenimi prihodki in odhodki  za izvajanje programa, 
· opravljanje dejavnosti na neprofitni osnovi, 
· izvajanje programa na območju Občine 2 ali izven, če v njem aktivno sodelujejo občani Občine 2.

Društva in organizacije s sedežem izven Občine 2 se po tem pravilniku lahko financirajo le, če vključujejo člane s stalnim bivališčem v Občini 2, če se ne financirajo na podlagi drugih pravilnikov in če njihovi programi izkazujejo poseben pomen za občino.

Pogoj članstva se ne upošteva za organizacije, ki delujejo na področju socialno-varstvenih, preventivnih in drugih brezplačnih dejavnosti, kot npr. varne hiše.



4. člen
Občina bo v okviru proračunskih možnosti ter na osnovi javnega razpisa sofinancirala programe društev, organizacij in drugih posebnih skupin s področja družbenih dejavnosti, turizma, humanitarno-socialnih dejavnosti ter upokojenskih, invalidskih, veteranskih in ostalih društev, v skladu z merili in kriteriji iz 14. člena tega pravilnika. 

Merila in kriteriji določajo razmerja financiranja v skladu z višino proračunskih sredstev, namenjenih temu področju in jih v primeru sprememb potrdi občinski svet. 

5. člen
Sredstva  za sofinanciranje programov se dodeljujejo na osnovi javnega razpisa, ki ga Občina 2 objavi na krajevno običajen način za vsako proračunsko leto posebej.
Besedilo javnega razpisa, razpisno dokumentacijo, datum objave in razpisni rok določi župan s sklepom. 
Rok javnega razpisa ne sme biti krajši od petnajst (15) dni in ne daljši od trideset (30) dni od dneva objave javnega razpisa.
V primeru ponovitve ali dopolnitve razpisa v tekočem letu,  po že uspešno izvedenem razpisu zaradi sprememb obsega sredstev ali drugih razlogov (neporabljena sredstva in podobno), se lahko določi krajši rok izvedbe in objava razpisa zgolj na spletni strani občine.
Prijava mora biti vložena na ustreznih obrazcih, ki so priloga razpisu in v zaprti kuverti (tudi morebitna dopolnitev), na kateri je navedeno:
· naziv naslovnika: Občina 2, Kraj, poštna številka,
· naslov prijavitelja,
· naziv javnega razpisa, na katerega se prijava nanaša: JR: »DRUŽBENE DEJAVNOSTI IN OSTALO-letnica« in »NE ODPIRAJ!«
6. člen
Objava javnega razpisa mora vsebovati najmanj: 
· naziv izvajalca javnega razpisa,
· pravno podlago za izvedbo javnega razpisa, 
· predmet javnega razpisa,
· pogoje, ki jih morajo izpolnjevati prijavitelji,
· dejavnosti oz. programe, ki so predmet sofinanciranja, 
· merila in kriterije za dodelitev sredstev, 
· okvirno višino sredstev, 
· navedbo obdobja za porabo sredstev, 
· rok za predložitev vlog,
· informacijo o načinu oddaje vlog , 
· datum odpiranja vlog, 
· rok, v katerem bodo prijavitelji obveščeni o izidu javnega razpisa,
· kontaktno osebo, pooblaščeno za dajanje informacij o javnem razpisu in razpisni dokumentaciji.





7. člen
Postopek javnega razpisa vodi tričlanska komisija, ki jo za vsak razpis izmed uslužbencev občinske uprave s sklepom imenuje župan.
Komisija pred objavo javnega razpisa:
· oceni ustreznost besedila javnega razpisa,
· oceni uspešnost javnega razpisa in
· o tem pripravi zapisnik.
8. člen
Komisija opravi pregled vlog  in jih oceni na osnovi veljavnih meril in kriterijev. 
Komisija vodi zapisnik o odpiranju vlog, ki mora vsebovati:
· kraj in čas odpiranja vlog,
· imena navzočih članov komisije,
· ugotovitve o nepravočasnih, neustreznih in nepopolnih vlogah,
· seznam vlog, ki ustrezajo pogojem javnega razpisa,
· seznam vlog, ki naj se dopolnijo,
· podpise vseh članov komisije.

Na podlagi ugotovitev zapisnika o odpiranju vlog izda občinska uprava sklep o zavrženju vlog, ki so prepozne.
Občinska uprava mora v roku osem (8) dni od odpiranja vlog pisno pozvati tiste vlagatelje, katerih vloge niso popolne, da jih dopolnijo. Rok za dopolnitev vlog je osem (8) dni.
Nepopolne vloge, ki jih vlagatelj kljub pozivu za dopolnitev ni dopolnil v roku, se s sklepom zavržejo kot nepopolne. 
V primeru, da  vloga ne ustreza pogojem javnega razpisa, se s sklepom zavrne.
Komisija na podlagi meril in kriterijev pripravi predlog izbora programov dejavnosti s predlogom razdelitve razpoložljivih proračunskih sredstev.
9. člen
Na podlagi zapisnika o pregledu in vrednotenju vlog se izda odločba o sofinanciranju, na katero je dovoljena pritožba v roku   osem (8) dni od vročitve odločbe. Merila in pogoji ne morejo biti predmet pritožbe. O pritožbi odloči župan. Njegova odločitev je dokončna.
Morebitna vložena pritožba ne zadrži podpisa pogodb z izbranimi prejemniki sredstev.
Izbrani izvajalci sklenejo z občino pogodbo o sofinanciranju. V pogodbi se opredeli izbrani program, višina in namen sofinanciranja, skrbnika pogodbe, roke za zagotavljanje finančnih sredstev, način nadzora nad namensko porabo proračunskih sredstev ter druge medsebojne obveznosti pogodbenih strank.
V petnajstih (15) dneh po prejemu pogodbe morajo izvajalci podpisani izvod pogodbe vrniti občinski upravi. Če podpisana pogodba s strani izvajalca ni vrnjena v petnajstih (15) dneh od izdaje pisnega poziva za podpis, se zadeva obravnava, kot da je izvajalec odstopil od zahteve po sofinanciranju predloga programa.

10. člen
Rok porabe proračunskih sredstev iz javnega razpisa  za sofinanciranje dejavnosti po tem pravilniku  je do konca tekočega leta, v katerem je bil razpis objavljen.

Izvajalcem se 70 % dodeljenih sredstev za realizacijo programov izplača najkasneje 30 dni po podpisu pogodbe, preostali del, to je 30 %, pa  najkasneje do 31. decembra tekočega leta. 

Izvajalec občini kot osnovo za izplačilo sredstev izstavi e-račun za prvi in drugi del izplačila posebej. 

E-računu za drugi del izplačila morajo biti priložene kopije računov, ki se nanašajo na porabo sredstev. 

E-račun za drugi del sredstev mora biti izstavljen najkasneje do 30. novembra tekočega leta. V primeru, da  stroški programa oz. projekta nastanejo v mesecu decembru tekočega leta, se dokazila za to obdobje pošljejo skupaj z zaključnim poročilom.

11. člen
Izvajalci programov morajo po opravljenih nalogah oziroma v rokih, določenih s pogodbo, predložiti dokazila o izpolnitvi prevzetih obveznosti. Izvajanje pogodbenih obveznosti spremlja občinska uprava. 
Če izvajalci kršijo pogodbene obveznosti, morajo prejeta sredstva vrniti v občinski proračun skupaj z zakonitimi obrestmi in sicer če:
· je bila na podlagi nadzora ali iz oddanega poročila ugotovljena nenamenska poraba sredstev,
· prejemnik sredstev ni oddal poročila o realizaciji programa v roku, določenem v pogodbi.

Namenskost porabe sredstev preverjata občinska uprava in Nadzorni odbor Občine 2.

Izvajalec je dolžan občini predložiti zaključno vsebinsko in finančno poročilo o svojih aktivnostih do 31. januarja prihodnjega leta. Poročilu se priložijo dokazila za posamezne izvedene aktivnosti v obliki vabil in fotografij ali objavljenih člankov in prispevkov v medijih.

Izvajalec, ki neutemeljeno krši določila pogodbe, ne more kandidirati na naslednjem javnem razpisu občine.

12. člen
MERILA IN KRITERIJI
Upoštevajo se naslednja merila in kriteriji:
· sedež in delovanje,
· število članov društva, 
· izvajanje aktivnosti,
· programi, prireditve in druge aktivnosti.








Sedež in delovanje 

	Sedež v Občini 2
	150 točk

	Sedež na območju UE X
	25 točk

	Sedež v X regiji
	5 točk

	Veljavna odločba državnega organa za delovanje v javnem interesu ali   za humanitarno društvo
	5 točk







Število članov društva 
Društva s sedežem v Občini 2
	Do 10 članov
	 25 točk

	Od 11 do 50 članov
	50 točk

	Nad 51 članov
	150 točk



Društva s sedežem izven Občine 2

	Do 10 članov iz Občine 2
	2 točki

	Od 11 do 25 članov iz  Občine 2
	5 točk

	Od 26 do 50 članov iz občine 2
	10 točk

	Nad 51 članov iz Občine 2
	20 točk



Za dokazovanja članstva se preverjajo Javne objave letnih poročil Ajpes in sicer: »Dodatni podatki k izkazu poslovnega izida«, kjer so razvidni prihodki iz naslova članarine.
Izvajanje aktivnosti
	Aktivnosti društva se v celoti izvajajo v Občini 2 (več kot 90 % aktivnosti)
	 200 točk

	Aktivnosti društva se deloma izvajajo v Občini 2 (vsaj 50 % aktivnosti)

		50 točk

	Aktivnosti društva se večinoma izvajajo izven Občine 2 (manj kot 10 % v občini)

	5 točk







Programi, prireditve in druge aktivnosti
	
	V 
Občini 2
	Izven 
Občine 2

	Organizacija ali soorganizacija prireditev 
(proslave,  spominske svečanosti, dogodki) 
-na občinskem nivoju
-na regijskem nivoju
(minimalno 2 in največ 3)
Dodatne točke:
-tradicionalna prireditev, v preteklosti organizirana že vsaj dvakrat 
		


100 točk
150 točk


10 točk
	


5 točk
10 točk


0 točk

	Sodelovanje na prireditvi, dogodku 
(minimalno 2 in največ 3)
	50 točk
	5 točk

	Organizacija večdnevnih taborov, ekskurzij  ali rekreativnih prireditev
(minimalno 1 in največ 3)
	100 točk

	5 točk

	Izdaja  glasila ali biltena ali zloženke ali knjižne publikacije
	50 točk
	5 točk

	Izdaja brošure ali publikacije ob jubileju
	25 točk
	5 točk

	Skrb za spomenike in spominska obeležja v občini
	100 točk
	0 točk

	Skrb za urejanje okolice v lokalni skupnosti:
· urejanje in vzdrževanje cvetličnih nasadov ali okrasnih rastlin v koritih in cvetličnih posodah,
· sajenje, obnavljanje, oskrba in nega grmovnic, živih meja, drevja,
· vzdrževanje in obnavljanje urbane opreme (klopi, koši, info table itd.),
· urejanje tematskih oz., prazničnih okrasitev (avla občine,..) - najmanj dveh
	

25 točk



25 točk


25 točk


25 točk
	

0 točk



0 točk


0 točk


0 točk

	Izvedba predavanja, delavnice ali druge oblika izobraževanja:
-za člane
-za širšo okolico
(minimalno 2 in največ 3 skupaj)
	

20 točk
50 točk
	

5 točk
10 točk





13. člen
Merila so določena v točkah. Vrednost točke se izračuna za vsako proračunsko leto posebej in je odvisna od višine sredstev, ki so v Proračunu Občine 2 namenjena za sofinanciranje po tem pravilniku in od števila programov vlagateljev za sofinanciranje. 
14. člen
Z uveljavitvijo tega pravilnika preneha veljati Pravilnik o sofinanciranju socialno varstvenih programov in programov s področja družbenih dejavnosti v Občini 2 (UO, št.) in Spremembe in dopolnitve Pravilnika o sofinanciranju socialno varstvenih programov in programov s področja družbenih dejavnosti v Občini 2 (UO, št.).
15. člen
Pravilnik začne veljati 15. dan po objavi v Uradnih objavah Občine 2.



Številka: 
Kraj, dne…	

Župan 
                    


